open-index/open-wikipedia-markdown huggingface dataset:
Milda Kovalenkovienė

**Milda Ramanauskaitė–Kovalenkovienė** (g. 1941 m. vasario 25 d. Tulauskų k., Prienų raj.) – Lietuvos geografė, hidrologė, fizinių mokslų daktarė.

## Biografija

1959 m. baigė Veiverių vidurinę mokyklą. 1959–1964 m. studijavo Vilniaus universiteto Gamtos mokslų fakultete. Baigusi universitetą, 1965–2010 m. buvo Lietuvos energetikos instituto Kaune darbuotoja, hidrologė. 

Tyrė Lietuvos upių ir jų baseinų hidrologinį režimą. 1973 m. apgynė daktaro disertaciją „Lietuvos TSR upių sausmečio charakteristikų tyrimas“.

## Bibliografija

* *Lietuvos upės: hidrografija ir nuotėkis* (su B. Gailiušiu ir J. Jablonskiu), Lietuvos energetikos institutas, 2001 m. ISBN 9986-492-64-5.

## Įvertinimas

* 2002 m. Lietuvos mokslo premija technologijos mokslų srityje.

## Šaltiniai
Santalų kalba

**Santalų kalba** (ᱥᱟᱱᱛᱟᱲᱤ, সাঁওতালি) – austroazijiečių kalbų šeimos kalba, vartojama Pietų Azijos rytuose gyvenančių santalų tautybės žmonių. Ši kalba priklauso mundų pošeimiui ir vartojama Indijoje (Čhatisgarhe, Vakarų Bengalijoje, Džharkhande, Orisoje, Bihare, Asame), taip pat aplinkinėse srityse pietryčių Nepale ir šiaurės Bangladeše. Kalbančiųjų skaičius – virš 6 milijonų žmonių.

Santalų kalba priklauso mundų kalboms, kurios, kaip manoma, buvo paplitusios Indijoje iki įsivyraujant indoarijų kalboms. Ši kalba padarė didelę įtaką bengalų ir kitoms rytų indoarijų kalboms, nors pati taip pat patyrė jų įtaką.

Ilgus amžius ši kalba gyvavo ikiraštinėje kultūroje. XIX a. antroje pusėje ją aprašė europiečių kalbininkai ir misionieriai (ypač norvegai Polas Olafas Bodingas ir Larsas Skrefsrudas). 1939 m. santalų švietėjas Raghunathas Murmu pristatė savo sukurtą ol čiki raštą santalų kalbai užrašyti. Šis raštas paplito tarp santalų Indijoje, bet Bangladeše naudojamas bengalų arba lotynų raštas. Nepale ši kalba dažnai užrašoma devanagari, Orisoje – kartais orijų raštu.

Santalų kalba 2003 m. paskelbta viena iš oficialių Indijos kalbų, nuo 2013 m. šia kalba leista vesti paskaitas universitetuose ir kolegijose. Santalų kalba leidžiama spauda, literatūra, vedamos radijo laidos, parengti žodynai.

Pagrindinės tarmės: karmali, kamari-santali, lohari-santali, mand-hi, paharija. Kalba turi daug panašumų su ho, mundarų ir mundų kalbomis. Mahalų kalba kartais laikoma santalų tarme.

Santalų kalba priesaginė agliutinacinė, turi 3 skaičius (vienaskaita, dviskaita, daugiskaita), kaitoma 8 linksniais.

## Nuorodos
*
Pečiauskų ežeras

**Pečiauskų ežeras** – ežeras Lietuvoje, Prienų rajone, 6 km į šiaurės rytus nuo Jiezno. Ežero ilgis iš šiaurės į pietus – 0,57 km, plotis – iki 0,27 km. Altitudė 102,9 m. Rytinis ir vakarinis krantai aukšti, pietinis ir šiaurinis žemi, apaugę krūmynais. Vakarinėje pakrantėje stūkso miškelis, rytinėje plyti dirbami laukai. Šiaurėje per pelkę išteka upelis link už 50 m telkšančio Dukurnonių ežero (Viekšnios upelio baseinas). Šalia įsikūręs Pečiauskų kaimas.

## Šaltiniai
Pliauškinių ežerėlis

**Pliauškinių ežerėlis** – ežeras Lietuvoje, Prienų rajone, 6,5 km į pietryčius nuo Stakliškių, Pliauškinės pelkės pietinėje dalyje. Ežerėlis ovalo formos, ilgis iš pietvakarių į šiaurės rytus – 0,08 km, plotis – iki 0,07 km. Altitudė 82,4 m. Krantai žemi, užpelkėję, pietinis krantas apaugęs mišku. Ežerėlį supa virš 55 ha dydžio Pliauškinės pelkė. Iš ežerėlio per pelkę išteka upeliukas link bevardžio upelio (Verknės intakas). Netoliese įsikūręs Masių kaimas.

## Šaltiniai
Armukšna (upė)

**Armukšna** – upelis Lietuvoje, Anykščių ir Ukmergės rajonuose; Mūšios kairysis intakas (Šventosios baseinas). Prasideda šlapynėje prie Budrių kaimo, šalia Budrių ežero, 5 km į šiaurės vakarus nuo Kavarsko. Teka laukais į pietus, žemupyje – į pietvakarius. Įteka į Mūšią 10,8 km nuo jos žiočių, ties Pamūšiu.

Intakas – Upelis (dešinysis).

Visa vaga, išskyrus patį žemupį, ištiesinta. Kaimai prie Armukšnos: Budriai, Žibučiai, Laviškis, Mariniškiai, Armukšna, Pamūšis.

Vandenvardis *Armukšnà* kildinamas nuo žodžių *arma* („klampynė“), *armuo* („klampynė, liūnas, gelmė, arimas“), *armena* („ariama žemė“).

## Šaltiniai
Stanuliškių ežeras

**Stanuliškių ežeras** – ežeras Lietuvoje, Prienų rajone, 7 km į pietryčius nuo Stakliškių. Ežero ilgis iš vakarų į rytus – 0,14 km, plotis – iki 0,12 km. Altitudė 82,8 m. Krantai žemi, apaugę krūmynais ir medžiais, vakarinis krantas užpelkėjęs. Vakaruose išteka upelis Verknės upės link. Šalia įsikūręs Stanuliškių kaimas. Šiauriau ežero nutiestas kelias .

## Šaltiniai
Sutrukas (ežeras)

**Sutrukas** – ežeras Lietuvoje, Prienų rajone, 6 km į rytus nuo Stakliškių, Kalvų miške. Ežero ilgis iš pietvakarių į šiaurės rytus – 0,46 km, plotis – iki 0,14 km. Altitudė 170,9 m. Ežero šiaurrytinė dalis ilga ir siaura, labai užžėlusi vandens augalija, o pietvakarinė dalis plati, netaisyklingo ovalo formos. Krantai aukštoki. Į šiaurę įsikūręs Intuponių kaimas. Rytine ežero pakrante eina riba su Trakų rajonu.

## Šaltiniai
Šepetys (ežeras)

**Šepetys** arba **Verdūnas** – ežeras Lietuvoje, Prienų rajone, 8 km į šiaurės rytus nuo Jiezno. Ežero ilgis iš šiaurės į pietus – 0,28 km, plotis – iki 0,17 km. Altitudė 110,8 m. Rytinis ežero krantas aukštas, kiti krantai žemi, pelkėti, apaugę krūmynais. Aplinkui plyti pievos. Šiaurėje išteka upelis link Viekšnios upelio (Nemuno intakas). Šiaurine ežero dalimi eina riba su Kaišiadorių rajonu.

Pavardinimas *Verdū́nas* siejamas su žodžiu *virti* (*verda*), o *Šepetỹs* – su *šepetys* („kas apšepęs“), *apšepti* („apaugti, apželti“).

## Šaltiniai
Valiūniškių ežeras

**Valiūniškių ežeras** – ežeras Lietuvoje, Prienų rajone, 6,5 km į šiaurę nuo Jiezno. Ežero ilgis iš šiaurės rytų į pietvakarius – 0,42 km, plotis – iki 0,34 km. Altitudė 91,2 m. Krantai žemi, užpelkėję, apaugę krūmais. Pietinėje ir rytinėje pakrantėse stūkso miškelis. Kitose pakrantėse plyti dirbami laukai. Šiaurės rytuose išteka V-1 upelis link Viekšnios upelio (Nemuno intakas). Šalia įsikūrę Valiūniškių ir Vošiškių kaimai.

## Šaltiniai
Japonijos moterų softbolo rinktinė

**Japonijos moterų softbolo rinktinė** – komanda atstovaujanti Japonijai tarptautinėse moterų varžybose. Rinktinės sudėtį ir veiklą koordinuoja Japonijos softbolo asociacija.

Japonijos rinktinė yra vienintelė ne Šiaurės Amerikos šalis pelniusi olimpinį aukso medalį.

## Dalyvavimas čempionatuose
### Olimpinės žaidynės

## Šaltiniai
Pasaulio moterų softbolo čempionatas

**Pasaulio moterų softbolo čempionatas** – geriausių pasaulio softbolo nacionalinių moterų rinktinių čempionatas, kurį kas dvejus metus organizuoja Pasaulio beisbolo ir softbolo konfederacija.

## Čempionatai

## Medalių lentelė

## Nuorodos
* WBSC oficiali svetainė
Pasaulio badmintono čempionatas

**Pasaulio badmintono čempionatas** – geriausių pasaulio badmintono žaidėjų čempionatas, kurį kasmet vykdo pasaulio badmintono federacija.

Pasaulio čempionate gali dalyvauti tik po 64 geriausius vienetų žaidėjus ir po 48 duetus. Kvalifikacija į pasaulio čempionatą vyksta remiantis pasaulio reitingu.

## Čempionatai

## Medalių lentelė

## Nuorodos
*Oficiali svetainė
2018 m. pasaulio badmintono čempionatas

**2018 m. pasaulio badmintono čempionatas** – 24-asis geriausių pasaulio badmintono čempionatas, kuris vyko liepos 30 d. – rugpjūčio 5 d. Kinijos mieste Nankine.

## Medalininkai

## Medalių lentelė

## Nuorodos
* Oficiali svetainė
All Saints (grupė)

**All Saints** – Jungtinės Karalystės merginų muzikos grupė. Muzikos topuose grupė pasižymėjo Nr.1 hitais „Never Ever“, „Pure Shores“, „Black Coffee“.

## Diskografija
* *All Saints* (1997)
* *Saints & Sinners* (2000)
* *Studio 1* (2006)
* *Red Flag* (2016)
* *Testament* (2018)
TLC

**TLC** – viena populiariausių ir sėkmingiausių JAV merginų muzikos grupių. Muzikos topuose grupė labiausiai pasižymėjo hitais: „Creep“, „Waterfalls“, „No Scrubs“, „Unpretty“.

## Diskografija
* *Ooooooohhh… On the TLC Tip* (1992)
* *CrazySexyCool* (1994)
* *FanMail* (1999)
* *3D* (2002)
* *TLC* (2017)
Verdupis

**Verdupis** – ežeras Lietuvoje, Prienų rajone, 8 km į šiaurės rytus nuo Jiezno, į šiaurę nuo Dukurnonių kaimo. Ežero ilgis iš šiaurės į pietus – 0,26 km, plotis – iki 0,18 km. Altitudė 99,8 m. Krantai daugiausia apaugę krūmais. Pakrantės kalvotos, plyti pievos ir dirbami laukai. Šiaurėje išteka Viekšnios upelis link Nemuno. Šalia įsikūrę Sodų ir Margų kaimai.

## Šaltiniai
2018 m. pasaulio moterų softbolo čempionatas

**2018 m. pasaulio moterų softbolo čempionatas** – 16-asis pasaulio moterų softbolo čempionatas, kuris vyko 2018 m. rugpjūčio 2 - 12 dienomis Japonijos mieste Čiboje.

Turnyrą nugalėjusi JAV rinktinė užsitikrino patekimą į 2020 m. olimpines žaidynes.

## Kvalifikacija

## Grupių varžybos
### A grupė

### B grupė

## Atkrentamosios varžybos

## Galutinė rikiuotė

## Nuorodos
* Oficiali svetainė
Žvirblių ežeras

**Žvirblių ežeras** arba **Kiškeliškių ežeras** – ežeras Lietuvoje, Prienų rajone, 5 km į šiaurės rytus nuo Jiezno, į rytus nuo Kašonių. Ežerėlis ovalo formos, ilgis iš šiaurės vakarų į pietryčius – 0,1 km, plotis – iki 0,07 km. Altitudė 100,7 m. Telkšo ~ 6 ha dydžio krūmynais apaugusios pelkės pietrytinėje dalyje. Pietinėje ežerėlio pakrantėje stūkso miškelis. Šiaurės vakaruose išteka upelis link Kašonių ežero. Šalia įsikūręs Kiškeliškių kaimas.

## Šaltiniai
Dominikos himnas

***Isle of Beauty, Isle of Splendour*** („Grožio Sala, Spindesio Sala“) – Dominikos valstybinis himnas. Jis buvo sukurtas 1967 m. dar šaliai siekiant nepriklausomybės nuo Jungtinės Karalystės bei oficialiai patvirtintas 1978 m., kai Dominika tapo nepriklausoma.

Žodžius himnui sukūrė Wilfred Oscar Morgan Pond (1912–1985), muziką parašė Lemuel McPherson Christian (1917–2000).

## Himno tekstas

## Šaltiniai

## Nuorodos

* Dominikos himnas (''youtube.com'')
Belizo himnas

***Land of the Free*** („Laisvųjų Žemė“) – Belizo valstybinis himnas. Jis buvo sukurtas 1963 m., oficialiai patvirtintas 1981 m. Žodžius himnui sukūrė Samuel Alfred Haynes (1899–1971), muziką parašė Selwyn Walford Young (1899–1977).

## Himno tekstas

## Kritika

Belize girdisi kalbos, neva šalies himnas yra atgyvenęs. Jo autoriaus, Pirmojo pasaulinio karo veterano S. A. Haynes nežino dabartinis jaunimas, jam nesuprantamas archaiškas himno tekstas. Lyčių lygybės šalininkai jame mato akcentuojamą vyrų vaidmenį. 

## Šaltiniai
Šturmanas (ralis)

**Šturmanas** – ralio automobilio navigatorius automobilių ralio lenktynėse, sėdintis priekinio keleivio sėdynėje. Šturmano darbas – nustatyti kursą pilotams. Paprastai lenktynininkui skaitoma stenograma, bet kai kuriose varžybose naudojami žemėlapiai.. Šturmanas pilotui praneša, kas bus priekyje, kur reikės sukti, praneša posūkio sunkumą ir kokios kliūtys laukia jo. Taip pat perspėja pilotą apie trasoje įvykusius incidentus ar avarijas. Šis vaidmuo yra ypač svarbus aukšto lygio varžybose, tokiose kaip „WRC“. Dėl didelio triukšmo automobilyje bendravimas su pilotu neretai vyksta radijo ryšiu. Šturmanai dažnai atlieka ir automobilio techninę peržiūrą kelio atkarpose ar specialiuosiuose greičio ruožuose, pavyzdžiui, pakeičia padangą.

## Šaltiniai
FK Darbo rūmai Biržai

**Biržų „Darbo Rūmai“** – buvusi Lietuvos futbolo komanda iš Biržų.

## Istorija
### Komandos įkūrimas [[1935]] m.

1935 m. Biržuose susikūrė nauja komanda „Darbo Rūmai“.

### [[1937]] m. rungtynės su Pasvalio rinktine

Netrukus ši kapela išgarsėjo iš blogosios pusės. 1937 m. jie žaidė su Pasvalio rinktine. Pirmosios rungtynės vyko Pasvalyje. Svečiuose nugalėjo varžovus  2:0. Atsakomosiose rungtynėse, pagal to meto šaltinius, biržiečiai buvo neblaivūs. 1937 m. rugsėjo 1-osios  dieną išleistame žurnale „Lietuvos sportas“, buvo vaizdžiai aprašomos šios rungtynės. To meto spauda rašė: „Darbiečiai, nors laimėjo, tačiau parodė nepaprastai žiaurų, iki šiol dar Biržuose nematytą žaidimą, kuriuo nusivylė visi žiūrovai.“ Pastebėta, kad „be to, vienas Darbo rūmų žaidikas buvo taip nusigėręs, kad nepastovėjo ant kojų“. Biržiečiai futbolininkai šiose rungtynėse pasižymėjo grubumu: „Taip pat dideliu chuliganiškumu pasižymėjo ir keli kiti žaidėjai, kurie taikė ne į kamuolį, o daugiau į priešo kojas.“ Straipsnio autorius išsakė nuomonę, kad: „Reikia manyti, kad į tai bus tinkamai pažiūrėta Biržų sporto vadovybės, nes, jeigu daugiau kartų šitokie dalykai pasikartos, tai futbolo rungtynės nebesutrauks nė vieno žiūrovo.“ 

Žinoma, kad su Pasvalio rinktine 1937 m. susitiko du kartus. Abu kartus biržiečiai laimėjo. 2-0 ir 3-1.

## Šaltiniai

## Nuorodos
Modokai

**Modokai** (*Modoc*) – indėnų sahaptinų tauta, kurios tradicinės žemės buvo Jungtinių Amerikos Valstijų šiaurės vakaruose. Vartoja anglų kalbą, gimtoji modokų–klamatų kalba (plynaukštės penučių šeima) mirė 2003 m. Modokai kartu su giminingais klamatais sudaro atskirą tiek kalbiškai, tiek kultūriškai sahaptinų grupę.

Modokai ir klamatai pasitraukė į pietus nuo kitų sahaptinų ir apsigyveno ties Plokščiakalnių, Kalifornijos, Didžiojo Baseino ir šiaurės vakarų pakrantės kultūrinių erdvių sandūra. Modokai gyveno įpiečiau klamatų, šiaurės Kalifornijoje ir pietų Oregone, į šiaurės vakarus nuo dabartinio Šastos miesto, apie Tulės ežerą ir Prarastąją upę (*Lost River*), rytuose siekė Žąsų ežerą (*Goose Lake*). Gyveno kaimynystėje su šastais, jurokais, ačomaviais, karukais, šiauriniais paijutais, tekelmais.

Vertėsi medžiokle, žvejyba, rankiodavo lūgnių sėklas (*wokas*), kamasijų ir kitas valgomas šaknis. Statėsi panašias garines pirtis kaip kiti Kalifornijos indėnai. Rūbus gaminosi iš augalinio pluošto, odų, pindavosi skrybėles, krepšius, iš odos bei nendrių taisėsi mokasinus. Žiemą vaikščiodavo sniegpadžiais. Taikė kaukolės deformacijos praktiką. Žirgus, priešingai nei tolimesni sahaptinai, naudojo mažiau ir rečiau. Būta vergovės, turtinės-socialinės nelygybės.

Nuo 1820 m. modokai susidūrė su europiečiais, o XIX a. vid. į jų žemes plūstelėjo baltieji užeiviai. 1864 m. modokams ir klamatams buvo sudaryta bendra rezervacija, bet indėnai joje skurdo, prasidėjo tarpgentinės rietenos. 1870 m. Kintpuašo („Kapitono Džeko“) vadovaujamas būrys modokų paliko rezervaciją ir grįžo į gimtąsias žemes. 1872 m. amerikiečiai pabandė atskilusią grupę grąžinti į rezervaciją – prasidėjo modokų karas. 1873 m. Kintpuašas buvo pagautas ir nuteistas mirties bausme, o jo indėnų būrys ištremtas į Indėnų teritoriją (Oklahomą). 1909 m. modokams leista grįžti į rezervaciją vakaruose ir prisijungti prie savo tautiečių, tačiau tuo pasinaudojo tik dalis tremtinių.

Nuo XX a. persimaišė su klamatais. Verčiasi žemės ūkiu, miškų ūkiu, sezoniniais, samdomais darbais. Dabar dauguma modokų gyvena Oregone, Klamato genčių sąjungoje (Klamato apygarda). Apie porą šimtų modokų (Kintpuašo sukilėlių ainių) likę Oklahomoje, kur sudaro Oklahomos modokų gentį ir gyvena Otavos apygardoje.


Winema.jpg|Modokų vertėja, tarpininkė Vinema (1873 m.)
Captain jack 1873.jpg|Vadas Kintpuašas (1873 m.)
Modoc women.jpg|Modokų moterys ir amerikiečiai (1873 m.)


## Šaltiniai
Eugenija Augustinas

**Eugenija Augustinas** ( g. 1988 m. sausio 22 d.)  – rusų dviratininkė, olimpietė. Europos treko čempionė ir pasaulio čempionatų prizininkė.

## Biografija
2005 m. sportininkė laimėjo sidabrą Europos jaunimo čempionato skračo rungtyje ir bronzą pasaulio jaunimo čempionato skračo rungtyje. 2007 m. debiutavo nacionalinėje suaugusiųjų rinktinėje. Iškovoti aukso ir sidabro medaliai pasaulio taurės etapuose kartu su Rusijos nacionaline komandinio persekiojimo rinktine. 2011 m. laimėjo auksą Europos treko čempionato taškų lenktynių rungtyje. 2012 m. pirmą kartą dalyvavo 2012 m. vasaros olimpinėse žaidynėse, kuriose užėmė 10-ą vietą omniumo rungtyje.

2014 m. Europos čempionate pelnė antrąjį aukso medalį savo karjeroje - čempionė skračo rungtyje. Tame pačiame čempionate sportininkė pelnė sidabrą komandiniame persekiojime. 2016 m. ir 2017 m. laimėjo aukso medalius Panevėžio tarptautinėse treko varžybose.

## Šaltiniai
Ledo milžinė

**Ledo milžinė** – planeta milžinė, daugiausiai sudaryta iš už vandenilį ir helį sunkesnių elementų, tokių kaip deguonis, anglis, azotas ir siera. Saulės sistemoje yra žinomos dvi ledo milžinės Uranas ir Neptūnas.

Astrofizikos ir planetologijos moksluose terminas „ledas“ nurodo lakiuosius cheminius junginius, kurie užšąla maždaug 100 kelvino laipsnių temperatūroje. Tokie junginiai yra vanduo, amoniakas arba metanas, atitinkamai užšąlantys 273, 195 ir 91 kelvino laipsnių temperatūrose. XX a. 10-ajame dešimtmetyje planetos milžinės Uranas ir Neptūnas buvo išskirtos į atskirą klasę, atskirai nuo kitų planetos milžinių Jupiterio ir Saturno. Būtent jos tada atitinkamai ir gavo pavadinimą *ledo milžinės*. Urano ir Neptūno planetose yra labai mažai ledo būsenos vandens. Vanduo egzistuoja kaip superkritinis skystis.

Ledo milžines sudaro tik 20 % vandenilio ir helio, tuo tarpu kitose planetose milžinėse, Jupiteryje ir Saturne, yra 90 % vandenilio ir helio.
Kitty van Male

**Kitty van Male** (g. 1988 m. birželio 5 d.)  – olandų žolės riedulininkė. Olimpinė ir pasaulio čempionė.

## Biografija
2012 m. dalyvavo savo debiutinėse 2012 m. vasaros olimpinėse žaidynėse, kuriose kartu su Nyderlandų rinktine pelnė aukso medalius. 2016 m. vasaros olimpinėse žaidynėse pelnė sidabro medalį.

2018 m. pasaulio moterų žolės riedulio taurėje Kitty pelnė savo pirmąjį pasaulio pirmenybių medalį - auksą kartu su Nyderlandų komanda. Taurėje sportininkė pasižymėjo aštuonis kartus: 2 įvarčiai prieš Pietų Korėją, 1 įvartis prieš Kiniją, 4 įvarčiai prieš Italiją, 1 įvartis prieš Airiją didžiajame finale. Iš viso surinkusi 8 įvarčius Kitty van Male tapo rezultatyviausia turnyro žaidėja.

## Šaltiniai
Rapolas Putvinskis

**Rapolas Viktoras Florencijus Putvinskis** (1824 m. spalio 18 d. – 1904 m.) – Žemaitijos bajoras, 1863 m. sukilimo dalyvis.
	
## Biografija
Gimė bajorų Hermenhildo Kazimiero Putvinskio ir Marijonos Adolfinos Putvinskienės šeimoje, kartu augo dar septyni broliai ir seserys.

1863 m. susižiedavo su grafaite Idalija Broel-Pliateraite iš Kerėžių dvaro. Broel-Pliaterių šeima dalyvavo 1863 metų sukilime, prie jų prisijungė ir Rapolas. Jis savo lėšomis sukilėlių būrį apginklavo ir apmokė Kelmės turgaus aikštėje.

Malšinant sukilimą, R.Putvinskis carinės Rusijos administracinių organų buvo suimtas ir 1863 m. spalio 23 d. ištremtas į Sibirą, dalis jo valdų buvo konfiskuota. Bausmę atliko Omske, 1869 m. išvyko į Ust Kamenogorską, kur dirbo raštininku.

1872 m. caras Aleksandras II suteikė amnestiją, bet be teisės grįžti į gimtąją guberniją. Apsigyveno Rygoje, čia atvyko ir sužadėtinė Idalija Broel-Pliateraitė. Susituokus gimė sūnus Vladas, kuris užaugęs tapo garsiu visuomenės veikėju ir Šaulių sąjungos įkūrėju. 

Vėliau Putvinskių šeimai leista apsigyventi Lietuvoje. Jie valdė Šilo Pavėžupio ir Graužikų dvarus (dab. vietovės Kelmės rajone), sulaukė dukters Marijos (būsimos stomatologės ir visuomenės veikėjos, dailininko Antano Žmuidzinavičiaus žmonos).

Rapolo Putvinskio sveikata silpo. 1896 m. jis perdavė dvarų administravimą sūnui Vladui ir po kelių metų mirė. Palaidotas Šilo Pavėžupio kapinaitėse.

## Išnašos

## Šaltiniai
* Regina Musneckienė. ''Trys Putvinskių kartos patyrė tremtį'' // www.skrastas.lt

## Nuorodos
*  Rapolas Putvinskis (nuotrauka)
Baimės namai

**Baimės namai** () – 1974 m. sukurtas siaubo filmas.

## Pagrindiniai aktoriai
: *Aktorius – vaidmuo*
* Daniela Giordano – Margaret
* Angelo Infanti – Frenkas
* John Scanion – Džekas
* Rosalba Neri – Alicija
* Brad Harris – Čarlis
* Giovanna Galletti – misis Grant
* Karin Schubert – Marija
* Raf Vallone – misteris Drysas

## Turinys

Iš kalėjimo paleista Margater apsistoja nuomojamame kambaryje senos keistokos šeimininkės misis Grant, gyvenančios su  tokiu pat keistu sūnumi Frenku, kolekcionuojančiu lėles, namuose. Jau pirmąją naktį kambaryje prasideda keisti dalykai: ji mato keistus reiškinius, ant grindų atsiranda kraujo dėmės. Margaret išsiaiškina, kad iki jos šį kambarį nuomojosi kitos merginos ir visos jos mirė arba išprotėjo. Kartu su nauju pažįstamu Džeku ji mėgina išsiaiškinti tiesą ir randa vieną iš buvusių kambario gyventojų, atsidūrusių beprotnamyje. Vėliau pati Margaret apsvaiginama ir atsigauna atokiame užmiesčio name, kur supranta atidūrusi keisto kulto taikinyje...
Karin Schubert

**Karina Šubert** (,g. 1948 m. lapkričio d. Hamburgas) – vokiečių kino aktorė.

## Biografija
Karina aktorės karjerą pradėjo Italijoje 1967 m. Vaidino kriminaliniuose filmuose, vesternuose, taip pat komedijose. Tuo laikotarpiu ji filmavosi pas tokius režisierius kaip Sergio Corbucci ir Mariano Laurenti kartu su Louis de Funes ir Yves Montand („Didybės manija“ 1971 m.), Raquel Welch ir Virna Lisi („Mėlynbarzdis“ 1972). Vėliau ji pasirodė juostose su Edwige Fenech („Ubalda, nuoga ir karšta“ 1972) ir Laura Antonelli („Dieve mano, kaip žemai aš puoliau!“, tačiau šie vaidmenys buvo antrojo plano.

8 dešimtmečio viduryje susipažino su režisieriumi Joe D’Amato bei ėmė dažniau filmuotis erotiniuose filmuose, iš kurių žinomiausias – „Juodoji Emanuelė“ (1975). Pamažu prarasdama paklausą kaip aktorė, ji persikėlė į Ispaniją, tačiau ir čia nepavyko įsitvirtinti. Prie karjeros problemų prisidėjo ir asmeninės: iširo jos santuoka, o nuo narkotikų priklausomas sūnus ėmė vis dažniau kelti ranką prieš motiną. Norėdama uždirbti pinigų šio gydymui, Karina pradėjo pozuoti pornografiniams žurnalams, o 1985 m., sulaukusi 40, – ir filmuotis ir pornografiniuose filmuose. Ji pasirašė sutartį su kino kompanija, kuri mokėjo jai metinį užmokestį (180 tūkst. markių), o filmavimai dažniausiai vyko Italijoje ir Vakarų Vokietijoje.

1994 m. 50-metė Karina paliko pornografiją, nusifilmavusi 24 šio žanro filmuose.
1994 m. bandė nusižudyti išgerdama vaistų su alkoholiu, tačiau ją išgelbėjo kaimynai. Dar po 2 metų nesėkmingai žudėsi antra kartą.

1996 m., dalyvaudama televizijos laidoje, ji pirmą kartą paaiškino priežastis, privertusias ją pasirinkti pornografiją, be to, pareiškė, kad vaikystėje buvo seksualiai išnaudojama tėvo.
 
## Dalinė filmografija
* Satiricosissimo (1970)
* Katyte, katyte, aš tave myliu (1970)
* Kompanionai (1970)
* Didybės manija (1971)
* Mėlynbarzdis (1972)
* Ubalda, nuoga ir karšta (1972)
* Bausmė (1973)
* Trys muškietininkai Laukiniuose Vakaruose (1973)
* Dieve mano, kaip žemai aš puoliau! (1974)
* Juodoji Emanuelė (1975)
* Po lapais (1976)

## Šaltiniai

## Nuorodos

* IMDb profilis
The Supremes

**The Supremes** – viena populiariausių ir sėkmingiausių JAV merginų muzikos grupių istorijoje, gyvavusi XX a. septintajame ir aštuntajame dešimtmečiuose. Net dvylika grupės kūrinių yra tape Nr.1 hitais Jungtinėse Valstijose.
Moana Pozzi

**Moana Poci** (, 1964 m. balandžio 24 d. – 1994 m. rugsėjo 15 d.) – italų kino ir pornografijos aktorė.

## Biografija
Moana, kurios vardas havajų kalba reiškia „Vandenynas“, gimė Genujoje, tačiau vėliau gyveno Kanadoje ir Brazilijoje, kur darbo reikalais vyko jos tėvas, branduolinių sistemų inžinierius. Į Italiją jie galutinai grįžo kai Moanai buvo 13. 1979 m., dar nesulaukusi 18, Moana susilaukė sūnaus Simone, kurį užaugino jos tėvai ir kuriam buvo sakoma, kad Moana yra jo sesuo (šitai oficialiai paskelbė pats Simone 2006 m.).

1980 m. šeima vėl persikėlė, dabar į Prancūziją, o Moana nusprendė likti Romoje. Ji išmėgino modelio darbą, studijavo aktorystę ir gavo keletą nedidelių vaidmenų kine bei reklamose. Taip pat ji ėmė vesti laidą vaikams televizijoje bei pasirodė keliuose kituos TV šou. 1981 m. kilo skandalas, kuomet pornografiniame filme „Valentina, ragazza in calore“ vaidinusi Linda Heveret buvo atpažinta kaip Moana. Tuo metu laidą vaikams „Tip Tap Club“ vedusi aktorė, nors viską ir neigė, buvo nušalinta nuo darbo televizijoje, tačiau tai padėjo sulaukti didelio spaudos dėmesio.

1986 m. ji ėmė filmuotis pornografiniuose filmuose savo tikruoju vardu ir palaipsniui tapo tokia pat populiari, kaip ir kita šio žanro italė Cicciolina.

1991 m. Moana išleido autobiografiją „Moana’s Philosophy“, kurioje nuo 4 iki 9,5 balo įvertino savo garsius meilužius: aktorius Robert De Niro, Harvey Keitel, Roberto Benigni, futbolininkus Marco Tardelli ir Paulo Roberto Falcão. Kai kurių pavardės nebuvo atskleistos, tačiau manoma, kad po pseudonimu „politikas“ slėpėsi buvęs šalies ministras pirmininkas Bettino Craxi, su kuriuo ji palaikė ryšius 1981 m. (spėjama, kad būtent šis ryšys padėjo jai gauti darbą televizijoje).

1992 m. Moana su Cicciolina įkūrė Meilės partiją ir dalyvavo Romos mero rinkimuose, kuriuose surinko 1 proc. balsų. Tai dar labiau padidino jos populiarumą ir Moana tapo netgi animacinių filmų personažu. Nepaisant to, kad dirbo suaugusiems skirtoje industrijoje, ji buvo žinoma visoje šalyje ir nuolatos dėmesio centre.

1994 m. Moana ėmė dažnai sirgti, dėl nuolatinio vėmimo ji prarado daug svorio. Nusprendusi padaryti pertrauką ir daugiau laiko skirti poilsiui, ji kartu su vyru ir sūnumi išsiruošė kelionėn po Indiją, vėliau – Prancūziją. Rugsėjo 15 d. ji mirė Lione, oficiali priežastis – kepenų vėžys.

Netikėta mirtis ilgą laiką kurstė įvairius gandus – nuo žmogžudystės iki inscenizuotos mirties, siekiant pabėgti nuo viešumo. 2006 m. policija paviešino informaciją apie jos mirtį ir skrodimo rezultatus.

## Šeima
1992 m. ji ištekėjo už Antonio Di Ciesco.

Jaunesnioji Moanos sesuo Maria Poci (g. 1963) taip pat kurį laiką vaidino pornografiniuose filmuose pseudonimu Baby Pozzi.

## Kita
1999 m. buvo sukurtas filmas apie Moanos gyvenimą „Guardami“.

2009 m. pasirodė televizijos serialas „Moana”, kuriame pagrindinį vaidmenį atliko Violante Placido.

2010 m. jos buvęs vadybininkas sukūrė biografinį pornografinį filmą „I segreti di Moana“.

## Dalinė filmografija
* Paulo Roberto Kotechino, puolėjas (1983)
* Akis į akį (1984)
* Provokacija (1988)

## Šaltiniai

## Nuorodos

* IMDb profilis
Samantha Bond

**Samanta Bond** (, g. 1961 m. lapkričio 27 d.) – anglų aktorė.

## Biografija
Samanta gimė aktoriaus Philip Bond ir TV prodiuserės Pat Sandy šeimoje. Turi seserį aktorę Abigailę ir brolį žurnalistą Matthew. Studijavo Bristolio teatro mokykloje. 1982 m. debiutavo televizijoje ir teatre, nuo 1987 m. priklauso „Royal Shakespeare Company“. Vaidino Karališkame Nacionaliniame teatre, taip pat Vest Endo teatre. 

1999 m. kartu su Judi Dench  Brodvėjuje pasirodė pjesėje „Amy’s View“, kuri buvo nominuota Tony apdovanojimui. Nuolatos vaidina įvairiausiuose teatro spektakliuose pagrindiniuose Anglijos teatruose.

Televizijoje Samantos vaidmenys dažniausiai apsiribodavo pasirodymais įvairių serialų atskiruose epizoduose: „Midsomerio žmogžudystės“, „Inspektorius Morsas“, „Puaro“ irk t.

Nuo 1996 iki 2002 m. ji pasirodė 4-se bondiados filmuose, atlikdama britų slaptosios tarnybos MI6 viršininkės M (akt. Judi Dench) sekretorės Mis Moneypenny vaidmenį. 

Nuo 1989 m. yra ištekėjusi už aktoriaus Alexander Hanson, su kuriuo augina 2 vaikus.

## Šaltiniai

## Nuorodos

* IMDb profilis
Suvesti sąskaitas

**Suvesti sąskaitas** () – 1966 m. sukurtas vesternas.

## Pagrindiniai aktoriai
: *Aktorius – vaidmuo*
* Lee Van Cleef – Korbetas
* Tomas Milian – Manuelis Sančesa / Kučilijo
* Walter Barnes – Brokstonas
* Nieves Navarro – našlė
* Gerard Herter – baronas fon Šulenbergas
* Maria Granada – Rosita Sančes
* Luisa Rivelli – prostitutė

## Turinys

Vienas garsiausių Teksaso nusikaltėlių medžiotojų Džonatanas Korbetas nusprendžia pasitraukti nuo savo ankstesnės veiklos ir galbūt balotiruotis į Senatą, kam jį kalbina įtakingi vietos žmonės, tikėdamiesi mainais pagalbos tiesiant geležinkelį. Tačiau prieš tai Korbetui patikima paskutinė užduotis: sugauti meksikietį Kučiliją, apkaltintą išprievartavimu ir žmogžudyste. Korbetas leidžiasi į medžioklę, tačiau paaiškėja, kad meksikietis kur kas rimtesnis varžovas negu jis tikėjosi. Dvikova netrukus virsta asmeninių sąskaitų suvedimu, kol Korbetas suabejoja ar iš tiesų Kučilijo yra apkaltintas teisingai…

## Tęsinys
* Bėk, žmogau, bėk (1968)
Amoghasidhis

**Amoghasidhis** (, ) – vienas iš budų budizmo mitologijoje. Hinajanos ir mahajanos tekstuose Amoghasidhis neminimas, o vadžrajanoje tai vienas iš penkių dhjani budų, karmos sėklos valdovas. Mandaloje vaizduojamas esąs šiaurėje, žalias, ranka pakelta iki krūtinės ir rodo abhaja mudrą (reiškia „nebijok“). Jo pradžnia (moteriškas atitikmuo) – Tara, iš jos emanuojasi bodhisatva Višvapanis. Žemiškąja Amoghasidhio apraiška laikomas būsimųjų laikų buda Maitrėja.

Pavadinimas *Amoghasiddhi* sanskiritu reiškia „nenykli stebuklinga galia“.

## Literatūra
* Encyclopaedia of Buddhism, v. 1, fasc. 3, Ceylon, 1964, p. 478-82;
* Govinda Lama A., *Foundations of Tibetan mystiсism*, London, 1960, p. 120-22, 261-80.

## Šaltiniai
Cinghua universitetas

**Cinghua universitetas** (; trump.: **THU**) – pagrindinis mokslinių tyrimų universitetas Pekine, Kinijoje, elitinės kinų universitetų C9 Lygos narys. Įsteigtas 1911 m.

Atspindėdamas savo vidaus drausmės ir socialinių įsipareigojimų moto, Cinghua universitetas atviras akademinei kompetencijai, Kinijos visuomenės gerovės kėlimui ir pasaulio plėtrai. Cinghua vertinamas kaip viena iš geriausių akademinių institucijų Kinijoje, Azijoje ir visame pasaulyje, ir buvo pripažintas kaip 14-asis geriausias universitetas 2017 m. pagal „Times Higher Education World University Ranking“ reitingus. Nuo 2015 m. pripažįstamas kaip pasaulio geriausia inžinerijos ir informacinių technologijų mokykla pagal bendrą mokslinių tyrimų skaičių ir rezultatus. Tarp universiteto absolventų yra daug garsių mokslininkų, menininkų ir politikų, įskaitant paskutinius šalies lyderius – Hu Dzintao ir Si Dzinpingą. Universitetas taip pat garsus savo universitetiniu miesteliu, kuris yra pastatytas buvusiame imperatoriaus parke šiaurės vakarinėje Pekino dalyje.

## Istorija

Po Ichetuanų sukilimo pralaimėjimo, pagal „Baigiamojo protokolo“ nuostatas Kinijos vyriausybė turėjo sumokėti didelę sumą Vakarų šalims. Atsižvelgiant į tai, kad JAV gavo net daugiau nei buvo iš pradžių pareikalauta, Kinijos ambasadorius JAV pradėjo kampaniją už permokėtų lėšų sugrąžinimą. Galiausiai 1907 m. Teodoro Ruzvelto administracija nusprendė dėl susidariusio lėšų pertekliaus sukurti rėmimo programą Kinijos studentams mokytis JAV. Programa pradėjo veikti nuo 1909 m. Nuspręsta Kinijoje organizuoti specialiąją mokyklą dėl studentų siuntimo į Ameriką pagal šią programą, ir 1911 m. balandžio 22 d. Pekine buvo atidarytas Cinghua koledžas (). Jis buvo įsikūręs sode, kuris iki Sinhai revoliucijos priklausė Čingų dinastijos kunigaikščiui.

1912 m. gegužės 1 d. koledžas pavadintas Cinghua mokykla (清华学校). Tuo metu čia mokėsi apie 500 studentų, buvo daugiau kaip 30 dėstytojų. 1914 m. spalio mėn. nuspręsta mokyklą reorganizuoti į visavertį universitetą. Nuo 1916 iki 1920 m. pastatyti biblioteka, sporto salė, kiti statiniai. 1928 m. oficialiai pervadintas į Valstybinį Cinghua universitetą (国立清华大学).

1937 m. prasidėjus Kinijos–Japonijos karui universitetas buvo evakuotas, laikinai sujungtas su kitomis aukštojo mokslo įstaigomis, po karo vėl grąžintas į savo vietą.

1952 m. universitete vyko pertvarka: iš jo struktūros pašalinti teisės, žemės ūkio, sociologijos ir humanitariniai fakultetai, o Cinghua išliko grynai techninio profilio universitetu. 1964–1968 m. Kultūrinės revoliucijos metu universitetas smarkiai nukentėjo, kai jis tapo mūšio lauku tarp įvairių raudonųjų gvardijų grupių. Tačiau iki 1970-ųjų pabaigos universitetas atkūrė daugialypį pobūdį.

2010 m. gruodžio 30 d. universitetą sudarė 16 institutų, kuriuose buvo 56 fakultetai.

## Šaltiniai

## Nuorodos

* Oficiali svetainė (anglų k.)
Nanjango technologijos universitetas

**Nanjango technologijos universitetas** (, ; trump.: **NTU**) – pagrindinis Singapūro mokslinių tyrimų universitetas, siūlantis platų technologinių ir ekonominių disciplinų spektrą. Viena pirmaujančių mokslo įstaigų įvairiuose pasaulio universitetų reitinguose. Pagal 2019 m. „QS World University Rankings“ vertinimą, NTU skiriama 12-ta vieta pasaulyje ir 2-ra – Azijoje. NTU yra Pasaulinės technologijos universitetų sąjungos steigėjas.

Universitete studijuoja daugiau kaip 33 000 studentų. NTU sudaro aštuoni koledžai ir mokyklos, kelios autonominės institucijos.

## Istorija

1955–1980 m. veikė Nanjango universitetas (*Nanyang University*), įsikūręs į pietus nuo dabartinio NTU studentų miestelio. Jo administraciniame pastate vėliau įsikūrė kinų paveldo centras. 1980 m. Nanjango universitetas sujungtas su Singapūro universitetu, tokiu būdu įkuriant Singapūro nacionalinį universitetą. Jo sukurtam padaliniui – Nanjango technologijos institutui – 1981 m. perduotas universitetinis miestelis. 1981 m. rugpjūčio 1 d. įkurtas Nanjango technologijos institutas (NTI), kuriam skirtas vaidmuo ruošti tris ketvirtadalius Singapūrui reikalingų inžinierių.

1991 m. įsteigtas Nanjango technologijos universitetas, NTI sujungiant su Nacionaliniu švietimo institutu (NIE, įsteigtu 1950). Kurį laiką NTU vykdė bendrą studentų priėmimą kartu su Nacionaliniu universitetu, kol 2004 m. abu universitetai galiausiai išsiskyrė.

## Šaltiniai

## Nuorodos

* Oficiali svetainė
Korėjos pažangaus mokslo ir technologijų institutas

**Korėjos pažangaus mokslo ir technologijų institutas**, arba **KAIST** (, ) – visuomeninis universitetas, įsikūręs Tedžone, Pietų Korėjoje. Institutą įkūrė 1971 m. Korėjos vyriausybė su Amerikos pagalba, ir tai buvo pirmoji šalies mokslo tiriamoji ir inžinerijos įstaiga, joje buvo tarptautiniu mastu akredituotos verslo studijos. 2013 m. KAIST turėjo apie 10 200 studentų ir 1140 mokslo darbuotojų. 2017 m. KAIST „QS World University Rankings“ sistemoje buvo reitinguojamas geriausių pasaulio universitetų antrajame dešimtuke.

2013 m. KAIST biudžetas siekė 765 mln. JAV dolerių, iš kurių 459 mln. JAV dolerių buvo skirta moksliniams tyrimams.

## Istorija

1971 m. įkurtas Korėjos pažangus mokslo institutas (*Korea Advanced Institute of Science*, KAIS), gavus JAV tarptautinės plėtros agentūros (USAID) paskolą, kurią parėmė prezidentas Park Chung-hee. Prie instituto akademinės struktūros sukūrimo daugiausiai prisidėjo Stanfordo universiteto viceprezidentas Frederick Terman ir Bruklino politechnikos mokyklos prof. Chung Geum-mo. Dvi pagrindinės instituto funkcijos buvo apmokyti pažengusius mokslininkus ir inžinierius bei sukurti šalies aukštojo mokslo struktūrą. Moksliniai tyrimai prasidėjo 1973 m., o bakalauro studijos – 1984 m.

1981 m. Vyriausybė sujungė Korėjos pažangaus mokslo institutą ir Korėjos mokslo ir technologijų institutą (KIST), kad suformuotų Korėjos pažangaus mokslo ir technologijų institutą, arba KAIST. Dėl skirtingos mokslinių tyrimų filosofijos, 1989 m. KIST ir KAIST išsiskyrė. Tais pačiais metais KAIST ir Korėjos technologijos institutas (KIT) susijungė ir persikėlė iš Seulo į  *Daedeok* mokslo miestelį Tedžone. Pirmasis universiteto prezidento *Suh* aktas po jo inauguracijos 2006 m. buvo KAIST penkerių metų plėtros planas, pagal kurį KAIST turėjo tapti vienu geriausių pasaulio mokslo ir technologijų universitetų ir iki 2011 m. tapti vienu iš dešimties geriausių universitetų. 2007 m. pradėtos teikti dvigubos tarpkryptinės studijų kvalifikacijos bendradarbiaujant su geriausiais užsienio universitetais.

2008 m. universitetas pakeitė oficialų pavadinimą į trumpinį KAIST.

## Šaltiniai

## Nuorodos

* Oficiali svetainė
Valerijus Ostapenko

**Valerijus Ostapenko** (g. 1956 m. sausio 2 d. Vilniuje) – Lietuvos gydytojas chirurgas, profesorius, habilituotas biomedicinos mokslų daktaras, Lietuvos didžiojo kunigaikščio Gedimino ordino Riterio kryžiaus kavalierius.  

## Biografija

1978 m. su pagyrimu baigė Vilniaus universiteto Medicinos fakultetą, kur įgijo gydytojo specialybę ir įstojo į Vilniaus Universiteto bendrosios chirurgijos rezidentūrą, kurią baigė 1979 m. 1979–1982 m. dirbo Vilniaus miesto Antakalnio ligoninėje, nuo 1982 m. dirba Nacionaliniame vėžio institute gydytoju chirurgu. Nuo 2014 m. krūties ligų chirurgijos ir onkologijos skyriaus vedėjas. Yra Lietuvos Senologijos Draugijos prezidentas. 
Profesinių draugijų: Lietuvos onkologų, Plastinės rekonstrukcinės chirurgijos, Tarptautinės kovos su vėžio liga, EUSOMOS, narys, ilgametis Lietuvos senologijos draugijos prezidentas, Tarptautinės Senologijos Draugijos (SIS) direktorių tarybos narys. 1991 m. sausio 13-osios naktį savo namuose suteikė pagalbą ir gelbėjo Lietuvos Parlamento gynėją Alvydą Matulką.

## Profesinė veikla

Prof. V. Ostapenko pagrindinė mokslinės veiklos kryptis - sergančiųjų krūties vėžiu kombinuoto gydymo efektyvumo vertinimas. Siekdamas pagerinti pacienčių gyvenimo kokybę didžiausią dėmesį skiria plastinėms rekonstrukcinėms operacijoms dėl krūties vėžio.

1988-1991 m. ligonėms, segančiomis krūties vėžiu prof. V. Ostapenko atliko pirmąsias Baltijos šalyse rekonstrukcijas implantais ir espanderiais. Plėtojant šią mokslinę kryptį 1991 m. apginta daktaro disertacija „Plastinės koreguojančios ir rekonstrukcinės operacijos sergančiosioms krūties ikinavikinėmis ligomis ir krūties vėžiu", operacijoms dėl krūties vėžio.

1991-1997 m. ligonėms, sergančiomis krūties vėžiu prof. V. Ostapenko atliko pirmąsias Baltijos šalyse onkoplastines operacijas. 2000 m. – apginta habilituoto daktaro disertacija „Ligonių, sergančių krūties vėžiu ir ikinavikinėmis ligomis, gydymas". Disertacijose detaliai išanalizuoti kombinuoto krūties vėžio gydymo rezultatai bei pateiktos rekomendacijos gydytų pacienčių gyvenimo kokybei gerinti. 2011 m.  prof. V. Ostapenko ligonėms su BRCA genų mutacijomis, atliko pirmąsias Baltijos šalyse profilaktines mastektomijas su rekonstrukcija.

Prof. V.Ostapenko tobulino savo žinias įvairių šalių onkologinėse įstaigose: Rusijoje (Rusijos onkologijos centras, Maskva), Japonijoje (Kioto Kodamos klinika, Kiotas), JAV (Plastinės rekonstrukcinės chirurgijos centras, Majamis), Austrijoje (Vienos ligoninė AKH), Norvegijoje (Radžio ligoninė, Oslas), Suomijoje (Helsinkio Universiteto ligononėje ), Šveicarijoje (St.Galleno univesiterto ligoninėje).

## Šaltiniai
Kompanionai (filmas)

**Kompanionai** () – 1970 m. sukurtas vesternas.

## Pagrindiniai aktoriai
: *Aktorius – vaidmuo*
* Franco Nero – Jodlefas „Švedas“ Petersonas
* Tomas Milian – El Vasko
* Jack Palance – Džonas
* Fernando Rey – profesorius Chantosas
* Iris Berben – Lola
* Jose Bodalo – generolas Mongas
* Eduardo Fajardo – pulkininkas
* Karin Schubert – Zaira 

## Turinys

El Vasko – buvęs batų valytojas, sėkmingų aplinkybių deka prisidėjęs prie Meksikos revoliucionierių ir tapes generolo Mongo patikėtiniu. Kuomet pas generolą atvyksta švedas ginklų tiekėjas Jodlefas, tarp vyrų iškart įsiplieskia konfliktas. Generolas turi sumokėti už ginklus, tačiau jo pinigai – pagrobtame seife, kurio kodą žino tik amerikiečių forte kalintis idėjinis revoliucijos šalininkas profesorius Chantosas. Generolas nusprendžia pasiųsti švedą ir meksikietį išlaisvinti profesoriaus ir pargabenti jį į Meksiką…
Gotama

**Gotama** () arba ***Gautama*** () – vienas iš septynių didžiųjų rišių (*Maharṣi*) vedinėje mitologijoje. Jam ir jo giminei priskiriama daugelis pirmosios „Rigvedos“ mandalos dalių. Pats kelissyk paminėtas vedų tekstuose, laikomas Angirasų šeimos nariu.

Vėlesniuose hindų tekstuose minima, kad Gotama prakeikęs Indrą, už tai, jog šis suviliojęs jo žmoną Ahalją.

Iš Gotamos ainių Gautamų giminės galimai kilęs budizmo pradininkas Buda Šakjamunis. Budistai prie Sidharthos vardo pridėjo vardą Gautama, skirdami istorinį budą nuo kitų.

## Šaltiniai
Maričis

**Maričis** ( – „kibirkštis“) – senovės indų mitologijos rišis („regėtojas, išminčius“), „Mahabharatoje“ minimas kaip pirmas iš dešimties Pradžapačių, žmonijos pradininkų. Laikomas Marutų būrio vadu, Brahmos sūnumi, gimusiu iš jo sielos arba pečių. Kitur teigiama, kad jo tėvas yra Svajambha arba Manus Hairanjagarbha. Pats jis – Kašjapos tėvas. Epe minimos ir kitos Maričio giminystės sąsajos.

Maričiu indai vadina ir vieną iš Didžiųjų Grįžulo Ratų žvaigždžių (η *Ursae Majoris*, Alkaidas).
 
Džainų mitologijoje Maričis laikomas vienu iš buvusių Mahavyros įsikūnijimų.

## Šaltiniai
Posūkis (1997 filmas)

**Posūkis** () – amerikiečių neo-noir kriminalinė drama, kuri pasirodė 1997 m. Režisierius Oliver Stone. Filmas pastatytas John Ridley knygos „Stray Dogs“ motyvais. Vaidmenis atlieka Sean Penn, Billy Bob Thornton, Jennifer Lopez, Jon Voight, Powers Boothe, Joaquin Phoenix, Claire Danes ir Nick Nolte. 

## Siužetas

Bobis keliauja per Arizonos dykumas ir staiga iš po mašinos kapoto ima veržtis garai. Nelieka kito varianto, tik pasukti į Superioro miestelį. Čia jis susipažįsta su vietiniais. Aklu indėnu, garažo savininku Darelu, šerifu ir Greise (akt. Jennifer Lopez). Vyrukas jos namuose kabino užuolaidas, jau galvojo apie šį tą daugiau ir staiga į namus grįžo jos vyras. Nekviestas svečias gavo į nosį ir pasišalino. Einantį atgal į miestelį pasivijo Džekas, pavydusis vyras. Pavėžino iki miestelio ir lyg tarp kitko užsiminė, kad galėtų sumokėti už žmonos žūtį, jeigu Bobis jam padėtų. Miestelio parduotuvėje įvyko apiplėšimas ir susišaudymas, o joje buvo ir Bobis. neteko visų pinigų, o 1964 m. gamybos „Mustango“ žarnelės pakeitimą garažo savininkas įvertino 150 dolerių. Bėda, kad per apiplėšimą jis visus pinigus prarado. Tada prisiminė Džeko pasiūlymą ir nuėjo pas jį. 
Ant skardžio, jis galvoja numesti Greisę į kanjoną, bet širdis neleidžia. Maža to, gražuolė tikina, kad vyras seife laiko daugiau nei 100 tūkst. dolerių grynais. Bobis supranta, kad tai geriau nei 13 tūkst., kuriuos siūlė Džekas.

## Veikėjai
: *Aktorius – veikėjas*
* Sean Penn – Bobby Cooper. Bobis, bastūnas,kuris visiems yra skolingas ir turi gražinti skolas mafijozams.
* Jennifer Lopez – Grace McKenna. Greisė , kuri nori ištrūkti iš mažo miestelio.
* Nick Nolte – Jake McKenna. Dekas, kuris yra jos vyras.
* Powers Boothe – miestelio šerifas Virgil Potter. Greisės meilužis.
* Claire Danes – Jenny. Dženė.
* Jon Voight – aklasis indėnas.
* Billy Bob Thornton – Darrell. Garažo savininkas Darelas.

## Šaltiniai

## Nuorodos
* IMDb svetainėje (anglų k.)
Čilės popiežiškasis katalikų universitetas

**Čilės popiežiškasis katalikų universitetas** (**UC**) () – universitetas  Čilėje, Santjage. Tai vienas iš šešių katalikų universitetų, esančių Čilės universitetų sistemoje, ir vienas iš dviejų popiežiškųjų universitetų šalyje (antrasis – Valparaise). Tai taip pat vienas iš seniausių Čilės universitetų ir viena labiausiai pripažintų švietimo įstaigų Lotynų Amerikoje. Universitetų reitinge „QS Ranking“ jo Teisės fakultetas užėmė 38 vietą pasaulyje, Švietimo fakultetas – 33 vietą. Pagal tą pačią klasifikaciją, 2018 m. šis universitetas buvo 1-asis Lotynų Amerikoje.

UC yra privatus, tačiau didelę savo biudžeto dalį gauna iš  valstybės pervedimų pagal įvairias programas. Turi keturis universitetinius miestelius Santjage ir vieną Viljarikoje. Tarp absolventų – Čilės šventasis Alberto Hurtado, buvęs ir esamas šalies prezidentai Eduardo Frei Montalva ir Sebastián Piñera.

## Istorija

UC buvo įkurtas 1888 m. Santjago arkivyskupo, kuris pasiūlė studijuoti tradicines profesijas technologinėse bei praktinėse srityse, tokiose kaip teisė, verslas, apskaita, chemija ir elektros inžinerija. Jo pirmasis kancleris buvo monsinjoras Joaquín Larraín Gandarillas. Pačioje pradžioje universitete buvo dėstomi tik du dalykai - teisė ir matematika. 

Universitetas visada turėjo tvirtą ir glaudų ryšį su Vatikanu. 1930 m. vasario 11 d. popiežius Pijus XI paskelbė jį popiežiškuoju universitetu, o 1931 m. Čilės vyriausybė jam suteikė visišką akademinę autonomiją.

## Fakultetai, institutai, centrai

* Koledžas UC
* Agronomijos ir miškų inžinerijos fakultetas
* Architektūros, dizaino ir urbanistikos fakultetas
* Architektūros mokykla
* Dizaino mokykla
* Miesto ir teritorijų studijų institutas
* Menų fakultetas
* Vizualinio meno mokykla
* Teatro mokykla
* Muzikos institutas
* Biologijos mokslų fakultetas
* Ekonomikos ir administravimo mokslų fakultetas
* Ekonomikos institutas
* Administracinė mokykla
* Socialinių mokslų fakultetas
* Sociologijos institutas
* Psichologijos mokykla
* Socialinio darbo mokykla
* Komunikacijos fakultetas
* Žurnalistikos mokykla
* Žiniasklaidos tyrimų institutas
* Teisės fakultetas
* Kalbų ir literatūros fakultetas
* Čilės literatūros studijų centras (CELICH)
* Edukologijos fakultetas
* Inžinerijos fakultetas
* Inžinerijos mokykla
* Statybos mokykla
* Filosofijos fakultetas
* Filosofijos institutas
* Estetikos institutas
* Fizikos fakultetas
* Istorijos, geografijos ir politikos mokslų fakultetas
* Istorijos institutas
* Geografijos institutas
* Politikos mokslų institutas
* Matematikos fakultetas
* Medicinos fakultetas
* Medicinos mokykla
* Slaugos mokykla
* Chemijos fakultetas
* Teologijos fakultetas

## Šaltiniai

## Nuorodos

* Oficiali svetainė
TB/FC Suðuroy/Royn

**TB/FC Suðuroy/Royn** – buvusi trijų Farerų futbolo klubų komanda iš Suvurojaus salos.

## Istorija

2017 m. elito diviziono kovose dalyvavo jungtinė trijų klubų komanda, kuri taip ir vadinosi: TB Tvøroyri/FC Suðuroy/BF Royn.

* 2016 m. TB Tvøroyri elito divizione buvo 7 vietoje.
* FC Suðuroy antroje pakopoje liko trečioje vietoje.
* BF Royn trečioje pakopoje buvo 7 vietoje.

Iš geriausiųjų žaidėjų sudaryta jungtinė komanda dalyvavo elito pirmenybėse nuo 2017 m.

2019 m. šis bendradarbiavimas nutrūko. TB Tvøroyri žaidė elito divizione, o kitos komandos iškrito į žemesnius divizionus.

## Sezonai

|}
Šaltiniai:

## Išnašos

## Nuorodos
* TB.fo svetainė 
* Royn.fo svetainė 
* Facebook-group
Robert McNamara

**Robertas Streindžas Maknamara** (, 1916 m. birželio 9 d. San Fransiske – 2009 m. liepos 6 d. Vašingtone) – Jungtinių Amerikos Valstijų verslininkas, valstybės veikėjas, aštuntasis gynybos sekretorius, penktasis Pasaulio banko prezidentas.

## Biografija
Gimė San Fransiske airių kilmės parduotuvės vadybininko šeimoje. 1933 m. baigė Pidmonto vidurinę mokyklą. 1937 m. baigė ekonomikos bakalauro studijas Kalifornijos universitete Berklyje. 1939 m. Harvardo verslo mokykloje baigė magistro studijas. Po jų metus dirbo PriceWaterhouse kompanijoje. 1940 m. rugpjūtį pradėjo dėstyti Harvardo verslo mokykloje.
Nuo 1943 m. pradžios kapitono pareigose tarnavo JAV karinių oro pajėgų Statistikos kontrolės biure. Šiose pareigose analizavo JAV sunkiųjų bombonešių B-29 Superfortress veiksmų efektyvumą Antrajame pasauliniame kare, sukūrė statistinius jų valdymo blokus. 1946 m., būdamas pulkininku leitenantu, tarnybą baigė. Nuo 1946 m. dirbo Ford kompanijoje. 1960 m. lapkričio 9 d. tapo kompanijos prezidentu.

1961 m. sausio 21 d. pradėjo dirbti JAV gynybos sekretoriumi naujai išrinkto JAV prezidento Dž. F. Kenedžio sudarytoje vyriausybėje. 1962 m. spalį vykusios Karibų krizės metu palaikė Kubos jūrų blokados, o ne salos bombardavimo veiksmus. Gynybos sekretoriaus pareigose siekė sustiprinti JAV gynybinius pajėgumus. 1964 m. rugpjūtį, po Tonkino įlankos incidento, R. Maknamara palaikė didesnį Jungtinių Valstijų įsitraukimą į Vietnamo karo veiksmus. Laikomas pagrindiniu Vietnamo karo architektu. 1967 m. lapkritį pateikė JAV prezidentui L. Džonsonui memorandumą, kuriame siūlė daugiau nedidinti JAV pajėgų, dislokuotų Vietname skaičiaus, baigti Šiaurės Vietnamo bombardavimus ir didžiąją karo naštą su Šiaurės Vietnamu perkelti Pietų Vietnamo pajėgoms. Prezidentui memorandumą atmetus, 1968 m. vasario 29 d. atsistatydino iš pareigų.

Nuo 1968 m. balandžio iki 1981 m. birželio vadovavo Pasaulio bankui. Šiose pareigose siekė daugiau finansuoti socialinius projektus, pateikė Pasaulio banko finansuojamų projektų naujų efektyvumo vertinimo metodų.

1982 m. siūlė, kad JAV įsipareigotų pirmoji nenaudoti branduolinio ginklo Europoje. Parašė 10 knygų, 1995 m. – atsiminimus. Mirė 2009 m. liepos 6 d. Palaidotas Arlingtono nacionalinėse kapinėse.

## Šaltiniai

|-